
SINTEZA
la proiectul Hotărârii de Guvern pentru modificarea Hotărârii Guvernului nr.705/1995 privind modul de înregistrare la venituri, punere pe rod, casare şi defrişare a plantaţiilor perene

	Participantul la avizare, consultare publică, expertizare
	Nr. crt.
	Conținutul obiecției,
propunerii, recomandării, concluziei
	Argumentarea
autorului proiectului

	Avizare și consultare publică

	Cancelaria de Stat
Nr. 29 - 69 -1552 din 09 aprilie 2026
	1.
	Se comunică lipsa propunerilor suplimentare.
	Se i-a act.

	Congresul Autoritatilor Locale din Moldova
Nr. 121 din 10 aprilie 2026
	2.
	Textele „organul administraţiei publice locale” și „Conducătorul organului administraţiei publice locale”, la formele gramaticale respective, necesită a se substitui cu textul „autoritatea executivă a administrației publice locale”, la formele gramaticale corespunzătoare.
	Se acceptă.

	
	3.
	Textele „Consiliului Raional” și „Consiliului Raional sau primăriei municipiului”, la formele gramaticale respective, necesită a se substitui cu textul „autorității administrației publice locale de nivelul al doilea”.
	Se acceptă.

	
	4.
	În subpct. 4.2 (La punctul 5 se completează cu subpunctul 5): 
„5) un reprezentant al autorității administrației publice locale” 
după texul „autorității administrației publice locale” necesită a se completa cu textul„ de nivelul întâi”.
	Se acceptă.

	Ministerul Educației și Cercetării
Nr. 02/252/26 din 17 aprilie 206
	5.
	Se comunică lipsa propunerilor suplimentare.
	Se i-a act.

	Ministerul Mediului
Nr.13-05/1291 din 17 aprilie 2026
	6.
	Sintagmele ,,organul administrației publice locale” și ,,conducătorul organului administrației publice lосаlе”, în formele gramaticale respective, necesită а se substitui cu textul ,,autoritatea executivă а administrației publice locale”, lа formele gramaticale corespunzătoare.
	Se acceptă.

	
	7.
	Totodată, cuvintele ,,Consiliului raional” și ,,Consiliului raional sau Primăriei municipiului”, necesită а se substitui cu cuvintele ,,autorității administrației publice locale de nivelul al doilea”.
	Se acceptă.

	
	8.
	Concomitent, considerăm сă sintagma ,,Ministerul Agriculturii, Dezvoltării Regionale și Mediului” urmează a fi ajustată ре tot раrсursul textului hotărârii.
	Se acceptă.

	Ministerul Finanțelor
Nr. 09/2-03/264/604 din 22 aprilie 2026
	9.

	Domeniul de aplicare este prevăzut în art.2 al Legii contabilității și raportării financiare nr.287/2017 care stabilește cadrul normativ de bază, principiile și cerințele generale și mecanismul de reglementare în domeniul contabilității și raportării financiare în Republica Moldova (art.1).
În conformitate cu art.18 alin.(1) al Legii, entitatea are obligația de a ține contabilitatea și de a întocmi situațiile financiare în modul prevăzut de lege, de standardele de contabilitate și de alte acte normative aprobate în conformitate cu art.8 alin.(1) lit.b).
Reieșind din aceasta, modul de contabilizare a veniturilor este stabilit în Standardele Naționale de Contabilitate, aprobate prin Ordinul Ministrului Finanțelor nr.118/2013, astfel propunem excluderea trimiterilor la ,,venituri” în denumire și pe tot parcursul Hotărârii Guvernului nr.705/1995.
	Se acceptă.

	
	10.

	De asemenea, menționăm că Ordinul Ministrului Finanțelor nr.21/2014 cu privire la aprobarea Regulamentului privind evidența contabilă a plantațiilor viticole în procesul plantării, exploatării și defrișării acestora, obiectivul căruia constă în stabilirea modului de contabilizare a plantării, exploatării și defrișării plantațiilor viticole (pct.2), se extinde asupra tuturor entităților, indiferent de tipul de proprietate și forma juridică de organizare care desfășoară activități în sectorul viticulturii (pct.3). 
Astfel, propunem de exclus cuvântul ,,viile” din pct.1 al Regulamentului cu privire la modul de recepționare și înregistrare la venituri a plantațiilor perene în primul an de vegetație, aprobat prin Hotărârii Guvernului nr.705/1995 și de examinat necesitatea excluderii cuvântului ,,butuci” la forma gramaticală corespunzătoare pe tot parcursul textului.
	Se acceptă.

	Ministerul Dezvoltării
Economice și Digitalizării
Nr.03- 1360 din 23 aprilie 2026
	11.
	La pct. 2.1. Norma juridică expusă prin sintagma „act de constatare întocmit conform prevederilor legale în vigoare„ prezintă caracter neclar și general și urmează a fi revizuită prin indicarea referinței la actul/actele normative care o reglementează, pentru a asigura principiul previzibilității și clarității normei juridice. De asemenea, este necesar să se specifice care este conținutul acestui act de constatare, dacă este o structură/model-tip.
	Se acceptă. 
A fost inclusă în nota de fundamentare.

	
	12.
	Obiecția este valabilă și pentru normele expuse prin aceleași sintagme la pct.3.1; 4.1.
	Se acceptă. 
A fost inclusă în nota de fundamentare.

	
	13.
	La pct. 2.2. se propune substituirea cuvântului „gospodăriei” cu cuvântul „întreprinderii”. Astfel, se propune clarificarea noțiunii de „întreprinderi”, în sensul precizării dacă aceasta include toate formele organizatorico-juridice ale persoanelor juridice care desfășoară activități agricole (de exemplu: societăți comerciale, întreprinderi de stat, întreprinderi municipale, cooperative etc.) sau dacă termenul are un sens restrâns.
O astfel de clarificare este necesară pentru a evita interpretările diferite în procesul de aplicare a prevederilor hotărârii.
	Se acceptă. 
A fost inclusă în nota de fundamentare.

	
	14.
	Cu referire la Nota de fundamentare.
La pct. 4.3, referitor la impactul asupra sectorului privat, considerăm oportun completarea analizei impactului cu estimarea și cuantificarea expresă a costurilor în raport cu beneficiile potențiale calculate conform prevederilor Metodologiei de estimare a costurilor administrative prin aplicarea Modelului Costului Standard (Hotărârea Guvernului nr.307/2016). Informațiile privind aplicarea practică a Modelului Costului
Standard (MCS), în calitate de instrument de identificare și cuantificare a poverii administrative generate mediului de afaceri, precum și de fundamentare a măsurilor de simplificare și debirocratizare, sunt disponibile pe pagina oficială a ministerului, la următoarea adresă: https://mded.gov.md/domenii/mediul-de-afaceri/modelul-costului-standard/
	Se acceptă parțial. 
La pct. 4.3, impactul asupra sectorului privat a fost completat corespunzător, inclusiv sub aspectul costurilor, acestea fiind prezentate, după caz, în mod cuantificat.
În aplicarea prevederilor Metodologiei aprobate prin Hotărârea Guvernului nr. 307/2016, se constată că proiectul nu instituie obligații administrative noi pentru mediul de afaceri, având un caracter preponderent normativ și de clarificare.
În consecință, nu au fost identificate costuri administrative suplimentare care să necesite estimare prin Modelul Costului Standard (MCS).

	Grupul de lucru al Comisiei de stat pentru reglementarea activității de întreprinzător
Din 27 aprilie 2026
	
	La p.2
Proiectul prevede modificarea p. 3 din Regulamentul cu privire la modul de recepționare și înregistrare la venituri a plantațiilor perene în primul an de vegetație (Regulamentul), fiind prevăzut că textul „dacă există documentele respective, eliberate de Centrul Hidrometeorologic şi dacă nu s-a luat vreo decizie privind inoportunitatea restabilirii lor” se substituie cu textul „cu condiția existenței unui act de constatare întocmit conform prevederilor legale în vigoare.” (p.2.1). Prevederile respective sunt incerte și pot cea situații de interpretări diferite și de conflict. Se recomandă de concretizat normele în cauză, fiind prevăzute acte normative care reglementează aspectele respective sau de prevăzut în acest proiect norme privind întocmirea unui act de constatare.
	Nu se acceptă.
Hotărârea de Guvern instituie în mod direct cadrul normativ aplicabil, fără a face trimitere la acte administrative cu forță juridică inferioară, asigurând astfel respectarea principiului ierarhiei actelor normative.
Totodată, procedura de întocmire a actelor de constatare a suprafețelor afectate este descrisă în Ordinul comun cu privire la aprobarea Îndrumarului metodic pentru evaluarea gradului de afectare a culturilor agricole, urmare a fenomenelor naturale periculoase (nr. 43/64, 7 aprilie 2026).

	
	
	Proiectul prevede modificarea p. 7 din Regulament, fiind prevăzut că textul „care se întocmește în 4 exemplare, se aprobă de către organul administrației publice locale şi se prezintă deținătorului de terenuri, primăriei, organului agricol raional, sucursalei băncii, care a creditat înființarea şi îngrijirea lotului respectiv cu plantații perene” se substituie cu textul „care se întocmește în 2 exemplare, se aprobă de către organul administrației publice locale şi se prezintă deținătorului de terenuri și primăriei.” (p.2.4). Chiar dacă și pentru moment Regulamentul prevede aprobarea actului de recepționare şi înregistrare la venituri a plantațiilor perene în primul an de vegetație de către organul administrației publice locale, abordarea respectivă poate fi justificată doar în cazul în care proprietarul terenului este autoritatea publică locală. În caz contrar, este necesar de argumentat în Nota de fundamentare această abordare pentru terenurile private. Menționăm, că anexa nr. 2 la Regulament prevede aprobarea de către conducătorul organului administrației publice locale și, pentru a evita situații de interpretări diferite cine va aproba actul în cauză, se recomandă expunerea unor norme unitare.
	Se acceptă.
Transmiterea unei copii a actului către sucursala băncii nu este justificată, întrucât instituțiile bancare gestionează relațiile de creditare în baza documentației solicitate direct de la client.
Prin urmare, această obligație nu este necesară și reprezintă o sarcină administrativă suplimentară, fiind oportună excluderea ei în vederea simplificării procedurilor.

	
	
	Proiectul prevede modificarea p. 4 din Regulamentul cu privire la modul de evidentă a grupurilor de vârstă şi a intrării pe rod a plantațiilor perene (Regulamentul), fiind prevăzut că textul „cu consimțământul Ministerului Agriculturii, Dezvoltării Regionale şi Mediului de comun acord cu Departamentul Statisticii, trecerea lor pe termen de 1-2 ani în grupa de reconstrucție sau de restabilire, dacă restabilirea lor este oportună din punct de vedere economic şi dacă există documentele respective eliberate de Centrul Hidrometeorologic.” se substituie cu textul „cu deținerea unui act de constatare întocmit conform prevederilor legale în vigoare, trecerea lor pe termen de 1-2 ani în grupa de reconstrucție sau de restabilire, dacă restabilirea lor este oportună din punct de vedere economic” (p.3.1). Referitor la acest punct, cât și pentru p.4.1, este valabilă recomandarea expusă pentru p. 2.1.
	Nu se acceptă.
Hotărârea de Guvern instituie în mod direct cadrul normativ aplicabil, fără a face trimitere la acte administrative cu forță juridică inferioară, asigurând astfel respectarea principiului ierarhiei actelor normative.
Totodată, procedura de întocmire a actelor de constatare a suprafețelor afectate este descrisă în Ordinul comun cu privire la aprobarea Îndrumarului metodic pentru evaluarea gradului de afectare a culturilor agricole, urmare a fenomenelor naturale periculoase (nr. 43/64, 7 aprilie 2026).

	
	
	La p.3.6. este prevăzut, că punctul 10 și 11 vor avea următorul cuprins: „10. Punerea pe rod a plantaţiilor perene se legalizează printr-un act de modelul indicat în anexa nr.3 la prezentul Regulament, care se întocmește în 4 exemplare şi se prezintă, câte un exemplar, întreprinderii, deținătorului de terenuri, direcției de profil din cadrul Consiliului Raional sau primăriei municipiului.”; 11. Actul de punere pe rod al plantaţiilor perene se examinează şi se aprobă de către conducătorul organului administrației publice locale în termen de cel mult o lună din data prezentării lui.”. Se recomandă de revizuit textul ”în 4 exemplare”, deoarece este prevăzut că actul respectiv se prezintă doar la trei subiecți. Totodată, referitor la p. 11 pot apărea situații de neaprobare a actului în cauză în termenul stabilit și sunt necesare clarificări pentru astfel de situații.
	Se acceptă.
A fost modificat termenul general de examinare și aprobare a actului de punere pe rod al plantațiilor perene. Astfel, termenul nu mai curge de la data prezentării actului, ci de la data înregistrării cererii, în vederea asigurării unei mai bune corelări cu regulile procedurale aplicabile.
Prin urmare, „Actul de punere pe rod al plantaţiilor perene se examinează şi se aprobă de către autoritatea executivă a administrației publice locale în termen de cel mult o lună de la data înregistrării cererii”.
Această modificare este în concordanță cu prevederile art. 60 alin. (1) din Codul administrativ al Republicii Moldova, care stabilește termenul general de examinare a cererilor. Totodată, în situațiile în care actul nu poate fi aprobat în termenul stabilit, acesta poate fi prelungit cu până la 15 zile, în condițiile art. 60 alin. (4) din același act normativ.

	
	
	Condițiile ce au impus elaborarea proiectului actului normativ
La sub punctului 2.2 este necesar de expus clar și concis problema/problemele, care necesită a fi soluționate. Este prevăzut, că printre principalele probleme identificate în sectorul pomicol se evidențiază lipsa unui cadru clar pentru evidența și valorificarea producției timpurii. Informația respectivă nu constituie problemă și reflectă lipsa unui instrument de soluționare a problemei.
	Se acceptă.

	
	
	Obiectivele urmărite şi soluțiile propuse
La acest compartiment se recomandă de stabilit obiectivele, care trebuie să fie legate de problemă/probleme, și care necesită expuse în mod măsurabil și fixat în timp. De asemenea, se vor expune rezultatele scontate după adoptarea și implementarea actului normativ.
	Se acceptă.

	
	
	Analiza impactului de reglementare
Sub punctul 4.3 (Impactul asupra sectorului privat) se recomandă prezentarea informației referitor la costuri, acestea fiind prezentate cuantificat sau de menționat lipsa costurilor pentru agenții economici.
	Se acceptă.

	
	
	Avizarea și consultarea publică a proiectului actului normativ
La acest compartiment este prezentată informația doar referitor la publicarea anunțului de inițiere a elaborării proiectului și este necesar de prevăzut linkul, prin care poate fi nemijlocit accesat proiectul și Nota de fundamentare. Totodată, se recomandă organizarea consultărilor publice a proiectului și Notei de fundamentare cu reprezentanții mediului de afaceri, fiind expuse rezultatele acestor consultări.
	Se acceptă.

	Expertizare

	Ministerul Finanțelor
04 mai 2026
	
	Se comunică lipsa propunerilor și obiecțiilor. (mesaj electronic)
	Se i-a act.

	Ministerul Mediului
06 mai 2026
	
	Se comunică lipsa propunerilor și obiecțiilor. (mesaj electronic)
	Se i-a act.

	Ministerul Dezvoltării Economice și Digitalizării 
12 mai 2026
	
	Se comunică lipsa propunerilor și obiecțiilor. (mesaj electronic)
	Se i-a act.

	Ministerul Justiției
Nr. 04/2-5268 din 14 mai 2026
	
	În conformitate cu art. 52 alin. (2) și (3) din Legea nr. 100/2017 cu privire la actele normative, (2) Punctele, de regulă, nu au denumire, sunt expuse fără utilizarea cuvântului „punct” şi se însemnează consecutiv cu numere ordinare, exprimate prin cifre arabe, urmate de punct, începând cu primul și terminând cu ultimul, de la începutul şi până la sfârșitul actului normativ. (3) Pentru interpretare corectă și aplicare comodă, punctele pot fi divizate în subpuncte care se numerotează prin adăugarea consecutivă a cifrelor arabe, până la gradul de detaliere necesar.”
Astfel, la pct. 1 se va indica dispoziția de modificare a Hotărârii Guvernului nr. 705/1995, iar la subpuncte se vor indica amendamentele propuse.
Totodată, amendamentele se vor expune în ordine consecutivă, cele ce vizează tot textul hotărârii vor preceda cele ce vizează elementele structurale (denumirea, clauza de adoptare, punctele 2-4, 6-8).
	Se acceptă.

	
	
	Potrivit pct. 4, în denumirea Regulamentului cu privire la modul de recepționare și înregistrare la venituri a plantațiilor perene în primul an de vegetație, sintagma „și înregistrare la venituri” se exclude.
La acest aspect menționăm că la pct. 1 alineatul întâi din proiectul hotărârii, prin care se aprobă Regulamentul cu privire la modul de recepționare și înregistrare la venituri a plantațiilor perene în primul an de vegetație, la fel sunt indicate cuvintele „şi înregistrare la venituri”. Astfel, se va modifica atât pct. 1 din hotărâre, cât și denumirea anexei.
	Se acceptă.

	
	
	Potrivit normelor de tehnică legislativă, când modificarea presupune o substituire utilizăm termenii: „cuvânt”, respectiv „cuvinte” dacă în structura vizată nu sunt prezente și alte semne grafice (cifre, virgulă, paranteze, ghilimele, bară oblică); ,,text” dacă structura e formată dintr-un cuvânt/cuvinte și cel puțin un semn grafic; ,,sintagmă” dacă structura reprezintă o îmbinare stabilă (denumirea unui minister, a unei agenții, a unui sistem etc.).
	Se acceptă.

	
	
	La pct. 4 (Regulamentul cu privire la modul de recepționare și înregistrare la venituri a plantațiilor perene în primul an de vegetație):
Dispoziția de modificare a Regulamentului va avea următorul cuprins: „2. La Regulamentul cu privire la modul de recepționare și înregistrare la venituri a plantațiilor perene în primul an de vegetație:”.
În Regulamentul cu privire la modul de recepționare și înregistrare la venituri a plantațiilor perene în primul an de vegetație, cuvântul „viile” este indicat la o singură formă gramaticală. Totodată, menționăm că în Regulamentul cu privire la modul de recepționare și înregistrare la venituri a plantațiilor perene în primul an de vegetație, este utilizat la o singură formă gramaticală cuvântul „butucilor” și nu „butuci”. Pornind de la obiecțiile expuse, din amendamentul de la sbp. 4.1 se va exclude mențiunea „la forma gramaticală corespunzătoare”.
	Se acceptă.

	
	
	Pornind de la faptul că pct. 2-4 din Regulament care se propun în redacție nouă, sunt indicate consecutiv, mențiunea privind expunerea acestora în redacție nouă se va indica la un singur subpunct și va avea următorul cuprins: „Punctele 2-4 vor avea următorul cuprins:” (obiecție valabilă și la pct. 7 și 8).
	Se acceptă.

	
	
	La cuprinsul care se propune la pct. 3 alineatul al doilea, din sintagma
„prevederilor legale în vigoare” se vor exclude cuvintele „în vigoare” ca fiind inutile. Regula generală este că referințele la actele normative reprezintă referințe la legislația în vigoare și doar pentru excepțiile de la regulă se va specifica dacă este vorba despre legislația aplicabilă la un anumit moment.

	Se acceptă.

	
	
	La cuprinsul care se propune la pct. 4 alineatul al doilea, referința la pct. 3 se va indica cu abreviere conform uzanțelor. Totodată, întru respectarea condiției preciziei, textul „pct. 3” va fi succedat de cuvintele „alineatul al doilea”.
	Se acceptă.

	
	
	În conformitate cu art. 55 alin. (4) din Legea nr. 100/2017, „(4) În cazul în care se face trimitere la o normă juridică care este stabilită în același act normativ sau element structural, pentru evitarea reproducerii acesteia, se face trimitere la norma juridică relevantă fără a se preciza că aceasta face parte din același act normativ sau element structural, cu excepția cazurilor în care această precizare este necesară pentru a exclude orice echivoc.”. Pornind de la prevederea legală enunțată, la cuprinsul care se propune la pct. 4 alineatul al doilea, cuvintele „al prezentului Regulament” se vor exclude (obiecție valabilă și la pct. 7).
	Se acceptă.

	
	
	Potrivit art. 5 alin. (1) din Legea privind administraţia publică locală nr. 436/2006, autorităţile administraţiei publice locale prin care se realizează autonomia locală în sate (comune), oraşe (municipii) sunt consiliile locale, ca autorităţi deliberative, şi primarii, ca autorităţi executive. 
Potrivit art. 1 și art. 40 din Legea nr. 436/2006 primăria constituie o structură funcțională care asistă primarul în exercitarea atribuțiilor sale legale. Astfel, primăria nu constituie subiect de drept şi, deci, nu poate participa la raporturi juridice.
Pornind de la prevederea legală enunțată, la cuprinsul care se propune la pct. 7, cuvântul „primăriei” se va revizui.
	Se acceptă.

	
	
	Pornind de la faptul că anexele nr. 1 și nr. 2 care se propun a fi expuse în redacție nouă, sunt indicate în ordine consecutivă, mențiunea privind expunerea acestora în redacție nouă se va indica la un singur subpunct și va avea următorul cuprins: „4.8. Anexele nr. 1 și nr. 2 vor avea următorul cuprins:”
	Se  acceptă.

	
	
	La anexa nr. 2 la Regulament:
La referința la Regulamentul cu privire la modul de recepţionare a plantaţiilor perene în primul an de vegetaţie, se va indica numărul și anul hotărârii Guvernului prin care Regulamentul a fost aprobat (Hotărârea Guvernului nr. 705/1995).
	Se acceptă.

	
	
	La pct. 5 (Regulamentul cu privire la modul de evidentă a grupurilor de vârstă şi a intrării pe rod a plantațiilor perene):
Pornind de la regula expusă anterior în raportul de expertiză juridică, la cuprinsul care se propune la pct. 4, din sintagma „conform prevederilor legale în vigoare” se vor exclude cuvintele „în vigoare” ca fiind excedente.
	Se acceptă.

	
	
	Pornind de la faptul că la subpct. 5.6 se face referință la două puncte, textul „Punctul 10 și 11” se va substitui cu textul „Punctele 10 și 11”.
	Se acceptă.

	
	
	Având în vedere prevederile art. 55 alin. (4) din Legea nr. 100/2017, la pct. 10 din Regulament, cuvintele „la prezentul Regulament” se vor exclude ca fiind excedente.
	Se acceptă.

	
	
	La cuprinsul care se propune la pct. 11 din Regulament, se va preciza de către cine și unde urmează să fie înregistrat actul de punere pe rod al plantațiilor perene.
	Se acceptă.

	
	
	Pornind de la faptul că anexele nr. 1, nr. 2 și nr. 3 care se propun în redacție nouă, sunt indicate în ordine consecutivă, mențiunea privind expunerea acestora în redacție nouă se va indica la un singur subpunct cu următorul cuprins: „5.7. Anexele nr. 1-nr. 3 vor avea următorul cuprins:”
	Se acceptă.

	
	
	La anexa nr. 1 la Regulament:
La speciile coacăzul, zmeurul, murul, capșunul, scoruș (Aronie), cornul, afinul, goji, plantațiile de portaltoi pomicol, plantațiile de altoi pomicol nu au fost completate coloanele doi-cinci. Prin urmare, se va elucida acest aspect.
	Nu se acceptă. 
Coloanele 2-5 sunt caracteristici doar pentru pomi, pentru arbuști fructiferi și căpșun acestea nu sunt caracteristice. Pentru culturile bacifere (zmeur…) asocierea soi/portaltoi nu influențează la vigoarea de creștere a plantelor, ele au caracteristici de dezvoltare tipice culturilor respective.

	
	
	La pct. 6 (Regulamentul cu privire la modul de casare și de defrișare a
plantațiilor perene):
Pornind de la regula expusă anterior în raportul de expertiză juridică, la subpct. 6.1, termenul „sintagma” se va substitui cu „cuvintele”.
	Se acceptă.

	
	
	Potrivit normelor de tehnică legislativă, în cazul operațiunii de completare cu un element structural nou se va utiliza sintagma ,,... se completează cu ,,...” cu următorul cuprins:”. Pornind de la regula expusă, subpct. 6.2 se va completa cu
cuvintele „cu următorul cuprins:”
	Se acceptă.

	
	
	Subsidiar, remarcăm că, potrivit art. 63 alin. (1) din Legea nr. 100/2017 modificarea unui act normativ este admisă numai dacă nu afectează concepţia
generală ori caracterul unitar al actului respectiv. În caz contrar, actul normativ se înlocuieşte cu un nou act, urmând să fie abrogat în întregime. Prin urmare, deoarece Hotărârea Guvernului nr. 705/1995 se modifică esențial, aceasta urmează a fi abrogată și înlocuită cu o nouă hotărâre a Guvernului.
	Nu se acceptă.
Ministerul va analiza propunerea respectivă. La moment, această acțiune nu a fost examinată drept un scenariu alternativ.

	Centrul Național Anticorupție
Nr. EHG26/11472 din 15 mai 2026
	
	La pct. 4.1 din proiect privind modificarea pct. 3 din Regulamentul cu privire la modul de recepționare și înregistrare la venituri a plantațiilor perene în primul an de vegetație
„4.1 Punctul 3 va avea următorul cuprins:
„3. Comisia de recepție se desemnează din timp, însă cu cel puțin o lună pînă la data recepționării plantațiilor. Recepționarea plantațiilor perene în primul an de vegetație se efectuează de către comisie în lunile iunie-august, cînd procentul de prindere a materialului săditor poate fi stabilit cu exactitate.
În cazurile excepționale, dezvoltarea slabă a pomilor și arbuștilor ca rezultat al vătămării lor grave de calamitățile naturale în perioada de vegetație, recepționarea plantațiilor perene în primul an de vegetație se amînă pentru anul următor, fiind considerate în primul an de vegetație, cu condiția existenței unui act de constatare întocmit conform prevederilor legale în vigoare.”;”
În redacția nouă a prevederii de la pct. 3 din Regulamentul cu privire la modul de recepționare și înregistrare la venituri a plantațiilor perene în primul an de vegetație, textul care specifică expres existența actelor eliberate de Centrul Hidrometeorologic, în vederea confirmării calamităților naturale în perioada de
vegetație a pomilor și arbuștilor, se substituie cu o formulă generală privind existența unui act de constatare întocmit conform prevederilor legale în vigoare.
Luînd în considerare că Hotărîrea Guvernului nr. 705/1995 reglementează domeniu horticol, adică unul îngust și specific, utilizarea formulărilor generale vor crea confuzie.
Nedeterminarea entității publice responsabile la care se referă prevederea poate crea dificultăți deținătorilor plantațiile perene în ceea ce privește realizarea drepturilor și intereselor legitime. Totodată, poate duce la apariția conflictelor de competență dintre entitățile publice care presupun, concomitent, că sînt vizate în textul actului normativ sau nerecunoașterea de către entități publice/subiecți a competențelor conferite prin actul normativ.
Obiecția este valabilă și pentru normele de la:
-) pct. 5.1 din proiect privind modificarea pct. 4 din Regulamentul cu privire la modul de evidentă a grupurilor de vîrstă și a intrării pe rod a plantațiilor perene;
-) pct. 6.1 din proiect privind modificarea pct. 3 subpct. 3) lit. c) din Regulamentul
cu privire la modul de casare și defrișare a plantațiilor perene, în care la fel se utilizează textul „conform prevederilor legale în vigoare”.
	Se acceptă.

	
	
	
	




